མང་ཚོགས་སོགས་ཀྱི་བསམ་བློའི་ནང་ཤེས་ཡོན་སྲིད་བྱུས་ཀྱི་གནས་སྟངས་དང་ལངས་ཕྱོགས་ཐོག་གང་འདྲ་ཞིག་ཆགས་ཀྱི་ཡོད་ན་བསམ་པའི་དོགས་པ་རྣམ་རྟོག་ཡོང་སྲིད་པ་རེད།བཀའ་ཤག་སྐབས་༡༤ངོས་ནས་ཤེས་ཡོན་སྲིད་བྱུས་འདི་རང་ལ་རྒྱུན་འཁྱོངས་བྱ་རྒྱུ་ཡིན་ཞེས་སྲིད་སྐྱོང་མཆོག་གིས་ཚོགས་འདུ་སྔ་རྗེས་ནང་གསལ་པོ་གསུངས་ཡོད།ཤེས་རིག་ལས་ཁུངས་ཀྱི་ནང་ཁུལ་ཚོགས་འདུ་ནང་དུའང་དེ་ག་རང་བཀའ་གནང་སྟེ་ཐག་གཅོད་བྱུང་ཡོད།ཤེས་ཡོན་སྲིད་བྱུས་ལག་བསྟར་ཐོག་ཐེ་ཚོམ་དང་དོགས་པ་གནང་དགོས་པ་གང་ཡང་མེད་ཞུ་རྒྱུ་ཡིན།སྤྱིར་བཏང་ཚང་མས་མཁྱེན་གསལ་ལྟར་ལས་འཆར་གང་འདྲ་ཞིག་ཡིན་རུང་།འགོ་འཛུགས་དང་།ལག་ལེན།དེ་བཞིན་འབྲས་བུ་བཅས་ཀྱི་གནས་སྐབས་གསུམ་ཡོད།བཞི་པ་རྩིས་ན།འཇིག་པའི་གནས་སྐབས་ཆགས་ཀྱི་འདུགང་ཚོས་གནས་སྐབས་གསུམ་དེ་རྩིས་པའི་དབང་དུ་བཏང་ན།ཕྱི་ལོ་༢༠༠༤ལོར་འགོ་བཙུགས་ནས་ཕྱི་ལོ་༢༠༠༥ལོར་སློབ་གྲྭ་དངོས་སུ་བཙུགས་པའི་སྐབས་དེར་ལས་ཀ་མང་པོ་ཞིག་དངོས་སུ་ཐོན་ཡོང་གི་ཡོད།མང་ཚོགས་དང་ཕྱིར་ལོགཁོར་ཡུག་སོགས་དང་འབྲེལ་བ་ཡོད་པ་མང་པོ་ཞིག་ཐོན་ཡོང་བའི་སྐབས་སུ་ཤེས་ཡོན་སྲིད་བྱུས་ཐོག་གོ་རྟོགས་སྤེལ་རྒྱུ་དང་།སློབ་གྲྭ་འཛུགས་རྒྱུ།སློབ་ཕྲུག་དང་དགེ་རྒན་གྲ་སྒྲིག་བྱ་རྒྱུ།གོ་རྟོགས་སྤེལ་བའི་སྐབས་སུ་ཕ་མ་ལ་འགྲེལ་བཤད་དང་།དགེ་རྒན་ལ་ཟབ་སྦྱོང་།ཕྲུ་གུར་ངོ་སྤྲོད་སོགས་ལོ་ལྔའི་རིང་ཕྱིར་ལོག་དང་འབྲེལ་བ་ཡོད་པའི་ལས་འགུལ་ཤུགས་ཆེ་མང་པོ་ཞིག་ཆགས་ཀྱི་ཡོད།དེ་ནས་ལག་ལེན་གྱི་གནས་སྐབས་ཆགས་ཡོད།